cyanic-selkie/wikianc huggingface dataset:
Suomen luontopaneeli
Ensimmäinen IPBES-paneeli (2015–2018)
Suomen ensimmäiseen IPBES-paneeliin koottiin sekä tieteentekijöitä että hallinnon viranhaltijoita sisältävä asiantuntijaryhmä. Puheenjohtajana oli professori Jari Niemelä Helsingin yliopistosta. Työ tehtiin virkatyönä.
Toinen IPBES-paneeli (2019-2020)
Suomen toinen IPBES-paneeli asetettiin alkujaan kaudelle 1.1.2019 – 31.12.2022. Kesken toimikautta IPBES-paneelin roolia kuitenkin muutettiin, koska sen rinnalle perustettiin enemmän ajatuspaja- ja asiantuntijaelintyyppinen Suomen luontopaneeli hallituksenvälistä IPBES-työtä tekevän paneelin rinnalle. Toisen IPBES-paneelin puheenjohtajaksi nimettiin Jyväskylän yliopiston professori Janne Kotiaho.
Suomen luontopaneeli (2020–2023)
Suomen luontopaneelin rooli eriytettiin tieteelliseksi, Suomen ilmastopaneeli muistuttavaksi ajatuspajaksi ja asiantuntijaelimeksi. Luontopaneelin jäseniksi valittiin:
Sähköteknillinen koulu
Sähköteknillinen Koulu (lyh. SähkötK) oli Riihimäellä ja pääkaupunkiseudulla sijainnut Suomen puolustusvoimien tutka-alan tekniikan sotilasopetuslaitos. Koulu lakkautettiin 1. tammikuuta 2003 ja se toiminnat siirrettiin samaan aikaan perustettuun Viesti- ja sähkötekniseen kouluun. Viestikoulu lakkautettiin samalla päivämäärällä ja senkin toiminnat siirrettiin Viesti- ja sähkötekniseen kouluun.
Sähköteknillinen Koulu itsenäistyi 1. maaliskuuta 1953. Koulu toimi tuolloin Helsingin Kruununhaassa. Koulu siirtyi Stensvikiin eli Kivenlahteen Espooseen 5. marraskuuta 1956, entisen Espoonlahden rajavartioaseman tiloihin, Porkkalan vuokra-alueen luovutuksen aikaan. Sen osia toimi myös Porkkalan varuskunnassa, todennäköisesti Porkkalanniemellä. Riihimäelle koulu muutti syksyllä 1959. Koulun koeosasto jäi Stensvikiin ja itsenäistyi sittemmin Sähköteknilliseksi tutkimuslaitokseksi.
Perinteitä ja historia
Koulun perinteet on vahvistettu alkamaan ensimmäisen tutkakurssin alkamisesta 1. tammikuuta 1948.
Oman lipun koulu sai 1. huhtikuuta 1968. Lippu on nykyään Sotamuseon kokoelmissa.
Koululle vahvistettiin omat kauluslaatat 1982. Laattoja käytti vielä Viesti- ja sähkötenisessä koulussa elektroniikka-alan henkilöstö, kunnes Viestirykmentin silloinen komentaja kielsi niiden käytön vuonna 2004. Tutkaristi jaettiin ensimmäisen kerran 1979. Tutkaristin tunnuslause on "Non robore, sed scientia". Tutkaristi otettiin uuden Viesti- ja Sähköteknisen Koulun perinneristiksi 2003, tosin nimettynä Tutkamiesristiksi.
Koulun aikaisempi nimi oli Puolustusvoimien Tutkakorjaamo vuoteen 28. helmikuuta 1955 saakka.
Johtajat
Koulun johdossa toimivat seuraavat henkilöt:
The Psycho Season
The Psycho Season on vuonna 2010 perustettu oululainen synkkää rockia soittava yhtye. Musiikki on sekoitus grungea, heavy metalia ja stoner rockia.
Yhtye aloitti keikkailun kesällä 2012. Vuoteen 2017 mennessä The Psycho Season on julkaissut kaksi demoa, yhden EP:n, yhden LP:n ja singlen. The Psycho Season on myös julkaissut musiikkivideot kappaleista ”Down” ja "Preposterous War".
Purppuratyräkki
Purppuratyräkki (Euphorbia atropurpurea) tyräkkikasvien heimoon kuuluva tyräkkien suvun laji. Se on kotoperäinen eli endeeminen Kanariansaarten laji. Siellä sitä kasvaa Teneriffalla.
Runko, versot ja lehdet
Purppuratyräkki on mehikasvi, joka kasvaa puun tai pensaan kaltaiseksi. Suurimmillaan kasvi kasvaa noin 2 metriä korkeaksi. Sillä on puun oksien kaltaiset särmättömät versot, joiden päässä lehdet kasvavat ruusukkeessa. Lehdet ovat tyvestä leveneviä kieli- tai lusikkamaisia. Lehtiruusukkeen ylimmät lehdet saattavat punertaa tai niissä voi olla punertavia läiskiä.
Kukat ja hedelmät
Purppuratyräkin sarjamaiset kukinnot tulevat lehtiruusukkeiden keskelle. Kukat ovat tummanpunaisia ja kukintohaarojen kärkeen muodostuu tyräkeille ominainen valekukka (cyathium). Hedelmä kolmelokeroinen punainen kota, jossa on kussakin lohkossa ruskea yksi siemen. Purppuratyräkistä on myös keltakukkainen muoto.
Vihreä kemia
Vihreä kemia pyrkii kehittämään mahdollisimman ympäristöystävällisiä kemikaaleja ja -prosesseja, kuten kemikaalien puhtaampaa ja energiatehokkaampaa valmistusta hyödyntämällä katalyytteja tai jatkojalostamalla välituotteita jätteen sijaan muihin käyttötarkoituksiin. Tavoitteena on vähentää tai kokonaan eliminoida haitallisten aineiden käyttö tai tuotto koko elinkaaren ajalta, mutta myös jo syntyneitä vahinkoja pyritään korjaamaan. Vihreän kemian mukainen tuote tai teknologia pyrkii ensisijaisesti ennaltaehkäisemään ympäristön saastumista ja haittoja ihmisille.
Vihreän kemian periaatteet
Vihreän kemian soveltamiselle käytännössä on muodostettu 12 periaatetta, joiden avulla pienennetään kemianteollisuuden aiheuttamia haittoja ihmisten ja ympäristön turvallisuudelle. Näitä periaatteita hyödynnetään jo olemassa olevien prosessien muokkaamisen lisäksi myös kartoittaessa uusia tutkimusalueita sekä kehittäessä vihreän kemian teknologioita. Vihreän kemian 12 periaatetta ovat:
Historia
Terminä vihreä kemia on saanut alkunsa 1990-luvulla. Paul Anastas ja John Warner muotoilivat 12 vihreän kemian periaatetta vuonna 1998. Termi on muotoutunut ympäristöystävällisyyden ja kestävyyden näkökulmista kemiaan, etenkin kemian saasteiden ja luonnonvarojen ehtymisen kannalta. Termin juuret ovat Yhdysvaltojen lainsäädännössä, jossa vuonna 1990 säädettiin asetus saasteiden ennaltaehkäisemisestä, Pollution Prevention Act (PPA). Vihreä kemia pyrkii samoihin tavoitteisiin kuin PPA-asetus. Termin käyttö on vakiintunut 1990-luvun loppupuolelta eteenpäin.
Vihreät liuottimet
Useat käytössä olevat perinteiset liuottimet, kuten eetteri, asetoni tai tolueeni, ovat myrkyllisiä ja räjähdysherkkiä, minkä takia niiden käsittelyssä on huomioitava ihmisten ja ympäristön turvallisuus. Liuottimia käytetään eniten maaleissa ja pinnoitteissa sekä pienemmissä määrin esimerkiksi siivousaineissa sekä liimoissa. Suurin osa kehitystyöstä on keskittynyt prosessien muokkaamiseen, jotta ne käyttävät vähemmän liuottimia, mutta myös vihreitä liuottimia on kehitetty. Vihreä liuotin on ideaalitilanteessa valmistettu uusiutuvista raaka-aineista, ja se hajoaa luonnossa vaarattomiksi yhdisteiksi. Myös vihreiden liuottimien eri elinkaarivaiheiden ympäristövaikutukset on kuitenkin huomioitava niiden käyttöä suunniteltaessa. Huolimaton suunnittelu voi johtaa liuottimien liialliseen käyttöön sekä uusiokäyttöpotentiaalin hyödyntämättä jättämiseen, ja näin ollen turhan jätteen syntymiseen ja tuotannon hiilijalanjäljen kasvamiseen. Vihreille liuottimille ei ole luotu selkeää määritelmää tai kriteeristöä, mikä tekee ympäristöystävällisimmän liuottimen löytämisestä tulkinnanvaraista. Käytännössä vihreä liuotin voidaan määritellä liuottimena, jonka avulla tuotetulla tuotteella tai prosessilla on mahdollisimman pieni vaikutus ympäristöön. Esimerkkejä vihreistä liuottimista ovat esimerkiksi metanoli ja etanoli.
Biopolymeerit
Monet esimerkiksi kuluttajamarkkinoilla olevat tuotteet sisältävät muovia, joka on synteettisesti valmistettu polymeeri. Muovit koostuvat rakenteeltaan lukuisista monomeereistä, joka saa aikaan niille tyypillisen kestävän ja kovan rakenteen. Tämä kuitenkin johtaa siihen, että kun muovituotteet ovat elinkaarensa päässä ja niistä tulee jätettä, ne jäävät ympäristöön määrittelemättömän pitkäksi ajaksi. Ympäristössä ne kuluvat ja rikkoutuvat mm. mikromuoviksi sekä vapauttavat ympäristöön myrkyllisiä aineita. Ratkaisuna perinteisen öljypohjaisen muovin haitallisiin vaikutuksiin ympäristölle on esitetty biopolymeerejä. Biopolymeerit ovat polymeerejä, jotka on tuotettu ainakin osittain uusiutuvista raaka-aineista. Biopolymeerejä ovat esimerkiksi tärkkelys, selluloosa sekä proteiinit. Biopolymeerien avulla on mahdollista tuottaa muovinkaltaisia materiaaleja, jotka ovat kuitenkin biohajoavia ja ympäristöystävällisiä. Nämä materiaalit ovat esimerkki ratkaisusta, jolla voisi korvata perinteiset öljypohjaiset muovit.
Lainsäädäntö EU:ssa
Vihreän kemian periaatteet näkyvät myös Euroopan unionin lainsäädännössä. Vuonna 2007 EU sääti lain kemikaalien rekisteröintiä, arviointia, säätelyä ja rajoittamista koskien (Registration, Evaluation, Authorisation and Restriction of Chemicals, REACH). Tämä Euroopan unionin säädös vaatii yrityksiltä niiden tuotteiden olevan turvallisia ja turvallisesti käytettävissä. Asetus siirtää vastuun kemikaalien turvallisuudesta ja turvallisesta käsittelystä yrityksille viranomaisten sijasta. Lainsäädännön tarkoituksena on varmistaa korkeantasoinen kemikaaliturvallisuus niin ihmisille kuin ympäristölle sekä mahdollistaa vapaa kaupankäynti jäsenmaiden välillä.
Euroopan kemikaalivirasto ECHA edistää kemikaalien turvallista käyttöä. Se panee täytäntöön EU:n kemikaalilainsäädäntöä, jonka tarkoitus on edistää ihmisten ja ympäristön turvallisuutta. Euroopan komissio hyväksyi kestävyyttä edistävän kemikaalistrategian vuonna 2020. Strategia on osa EU:n nollapäästötavoitetta ja sen keskeisimpinä tavoitteina on ympäristön ja ihmisten suojelun lisäksi edistää entistä turvallisempien ja kestävämpien kemikaalien käyttöä ja innovointia.
Vihreään kemiaan siirtymisen haasteet
Vihreään kemiaan siirtyminen ei ole yksinkertaista ja mutkatonta, sillä sen toimeenpano on osoittautunut haasteelliseksi mm. poliittisista ja taloudellisista syistä. Vihreään kemiaan siirtymisen haasteet on karkeasti jaettu kuuteen luokkaan:
Sam Cassell
Samuel ”Sam” James Cassell (s. 18. marraskuuta 1969 Baltimore, Maryland ) on yhdysvaltalainen ammattilaisuransa lopettanut koripalloilija. Cassell voitti urallaan kolme NBA-mestaruutta vuosina 1994, 1995 ja 2008. Vuodesta 2009 lähtien Cassell on työskennellyt NBA:ssa apuvalmentajana.
Yliopisto ( –1993)
Cassell opiskeli Paul Laurence Dunbarin high schoolissa Baltimoressa, josta hänet värvättiin DePaulin yliopistoon. Hän ei kuitenkaan pelannut urallaan DePaulin yliopistossa, vaan Floridan osavaltionyliopistossa. Cassell edusti yliopistoa kahden kauden ajan vuosina 1991–1993 ja teki parhaana kautenaan 18,4 pistettä ottelua kohden.
NBA-uran alku (1993–1999)
Cassell osallistui vuoden 1993 NBA:n varaustilaisuuteen, jossa Houston Rockets varasi hänet tilaisuuden 24:ntenä pelaajana. Ensimmäisenä NBA-kautenaan Cassell teki keskimäärin 6,7 pistettä ottelua kohden. Saman kauden päätteeksi seura voitti NBA-mestaruuden. Kaudella 1994–1995 hän pelasi ainoan kerran urallaan kaikki 82 runkosarjaottelua. Kauden päätteeksi Cassell voitti toisen perättäisen NBA-mestaruutensa. Hän ehti edustaa Houstonia kolme kautta, sillä elokuussa 1996 hänet kaupattiin pelaajakaupassa Phoenix Sunsille, jolloin muun muassa Charles Barkley siirtyi Houstoniin.
Cassell pelasi Phoenixissa vain 22 ottelua, sillä hänet kaupattiin joulukuussa 1996 Dallas Mavericksille. Hän edusti Dallasia vain 16 ottelun ajan ja helmikuussa 1997 hänet kaupattiin laajassa pelaajakaupassa New Jersey Netsiin. Cassell pelasi Netsissä yli kaksi vuotta, ja maaliskuussa 1999 hän siirtyi kolmen seuran yhteiskaupassa Milwaukee Bucksiin.
Uran huippuvuodet (1999–2004)
Milwaukeessa Cassell jakoi kauden 1999–2000 aikana keskimäärin 9,0 syöttöä ottelua kohden, jolla hän sijoittui sarjan syöttötilastossa kolmanneksi. Hän edusti seuraa kesään 2003 asti, jolloin hänet kaupattiin Minnesota Timberwolvesille. Pisteiden valossa kausi 2003–2004 oli Cassellin NBA-uran paras, sillä hän teki keskimäärin 19,8 pistettä ottelua kohden. Samana kautena hänet valittiin ainoan kerran hänen urallaan tähdistöjoukkueeseen ja tähdistöotteluun. Cassell pelasi seurassa lopulta kaksi kautta ja elokuussa 2005 hänet kaupattiin Los Angeles Clippersille.
Uran viimeiset kaudet (2004–2008)
Cassell edusti Clippersiä helmikuun 2008 loppuun asti, jolloin seura luopui hänen pelaajaoikeuksistaan. Pian tämän jälkeen hän siirtyi vapaana pelaajana Boston Celticsiin, jossa hän voitti kolmannen NBA-mestaruutensa kauden 2007–2008 päätteeksi. Cassell myös lopetti NBA-uransa tähän kauteen.
Franco Albini
Franco Albini (17. lokakuuta 1905 – 1. marraskuuta 1977) oli italialainen arkkitehti ja teollinen muotoilija. Hän valmistui Milanon polyteknillisestä yliopistosta 1929 ja työskenteli sitten Gio Pontin toimistossa kunnes tutustui Edoardo Perscoon, kiinnostui rationalismista ja perusti oman arkkitehtuuritoimistonsa. Vuodesta 1963 vuoteen 1977 Albini opetti Milanon polyteknillisessä. Hän on voittanut Compasso d’Oro -palkinnon vuosina 1955, 1958 ja 1964.
Nakkilan Nasta
Nasta perustettiin alun perin pesäpalloseuraksi. Vuonna 1962 seura lopetti pesäpallotoimintansa ja siirtyi jääkiekkoon, joka oli Nastan ohjelmassa aina vuoteen 1982 saakka. Jalkapallo seurassa aloitettiin 1973 ja futsal vuonna 2006.
Nastan jalkapallon edustusjoukkue pelaa Suomen Palloliiton Satakunnan piirin Nelosessa. Seuran futsaljoukkue pelaa kaudella 2019–2020 neljänneksi korkeimmalla sarjatasolla Futsal-Kolmosessa.
Nasta pelaa kotiottelunsa Nakkilan nurmella. Futsaljoukkueen kotikenttä on sen vieressä sijaitseva Nakkilan liikuntahalli.
Tunnetuin Nakkilan Nastan kasvatti on FC Interin maalivahti Eemeli Reponen. Myös viihdetaiteilija Simo Frangén on juniori-ikäisenä pelannut Nastassa.
Ritarijalokotka
Ritarijalokotka (Spizaetus tyrannus) on haukkojen heimoon kuuluva lintu.
Sen levinneisyysalue on laaja, ja sitä esiintyy runsaasti, mutta populaation arvellaan kuitenkin olevan pienenemässä.
Sen elinpiiriä ovat lähinnä kosteat alavat mutta myös vuoristometsät 2000 metrin korkeuteen.
Sen ravintoa ovat niinkin suuret linnut kuin tukaanit ja kaklattajat mutta myös pienet apinat, oravat, käärmeet ja sisiliskot.
Lennossa sen siivet ovat lyhyet, leveät ja pyöreäkärkiset.
Alalajit
Sillä on kaksi alalajia:
Antaa mennä vaan
Antaa mennä vaan (ええじゃないか) on vuonna 1981 ensi-iltansa saanut draamaelokuva, jonka ohjasi Shōhei Imamura. Elokuva esitettiin muun muassa Cannesin elokuvajuhlilla. Elokuva kuvaa Japanin avautumista länsimaille 1860-luvulla kahden vuosisadan eristyneisyyden jälkeen.
Lähteet
Ecanayka-Yetmedi mi
Brittiläinen alkoholikulttuuri
Brittiläinen alkoholikulttuuri liittyy osaltaan pohjoisen Euroopan maiden alkoholikulttuuriin, joka on ollut sallivaa humalahakuista juomista kohtaan. Alkoholinkäyttö on yhteydessä väkivaltaan ja muihin yhteiskunnallisiin ongelmiin. Vuonna 2007 tilastojen mukaan 500 ihmistä päivässä joutui sairaalaan liiallisen juomisen vuoksi. Kampanjoissa on toivottu juomatapojen muuttumista ”mannermaisempaan” suuntaan.
Pubit
pienoiskuva|Englantilainen pub sisältä.
Pub (lyhenne englannin kielen sanoista public house) on brittiläinen ravintola, jossa myydään ennen kaikkea olutta. Nykyään pubeiksi itseään kutsuvia paikkoja löytää ympäri maailman.
Britanniassa on noin 60 000 pubia. Monissa Britannian pikkukylissä pub on paikallisen yhteisön tärkein kokoontumispaikka kirkon ohella.
Uście Gorlickie
Uście Gorlickie on kunta Gorlicen piirikunnassa Puolassa. Sen arvioitu väkiluku oli vuoden 2019 lopussa 6 848.
Gorlicen piirikunnan asukkaista 6,3 prosenttia asuu Uście Gorlickien kunnassa ja sen pinta-alasta 29,8 prosenttia kuuluu Uście Gorlickien kuntaan. Kylät Uście Gorlickien kunnassa ovat Banica, Blechnarka, Brunary, Czarna, Hańczowa, Huta Wysowska, Izby, Konieczna, Kunkowa, Kwiatoń, Leszczyny, Nowica, Oderne, Przysłup, Regietów, Ropki, Skwirtne, Smerekowiec, Śnietnica, Stawisza, Uście Gorlickie, Wysowa-Zdrój ja Zdynia. 250px|vasen|pienoiskuva|Uście Gorlickien väestöpyramidi 2014. Uście Gorlickien väkiluku on noussut 9,3 prosenttia vuosien 2002–2019 välisenä aikana. Vuoden 2019 lopussa 49,3 prosenttia asukkaista oli naispuolisia ja 50,7 prosenttia miespuolisia. Alle 18-vuotiaat muodostivat 22 prosenttia kylän väestöstä, työikäiset 61,9 prosenttia ja eläkeikäiset 16 prosenttia väestön keski-iän ollessa 37,4 vuotta. Vuonna 2019 Uście Gorlickien kunnassa syntyi 92 lasta. Siellä oli vuoden 2011 väestönlaskennassa Puolan kunnista suurin lemkojen vähemmistö; heitä oli yhteensä 825, mikä oli 12,5 prosenttia kunnan asukkaista.
DVD (Kotiteollisuus)
Kotiteollisuus DVD on lappeenrantalaisen yhtyeen, Kotiteollisuuden, DVD-video. DVD:n julkaisijana on Johanna Kustannus ja se ilmestyi 30. marraskuuta 2005. Videolla on Kotiteollisuuden kappaleita live-esiintymisissä sekä musiikkivideoita. Tuotannosta vastaa Raja Production. Koko videon sisällön suunnittelivat Sami Parkkinen ja Jaakko Kilpäinen. Valikkoanimaatiot on puolestaan tehnyt Jussi Santaniemi ja videon on koostanut Ismo Lampi. Tuotantopäällikkönä toimi Juha Virekoski.
Musiikkivideot (vuosilta 1998 - 2005)
+ audio-kommentaari videoihin
Leadbeaterinpussiliito-orava
Leadbeaterinpussiliito-orava (Gymnobelideus leadbeateri) on harvinainen pussiliito-oravien heimoon kuuluva australialainen eläin, ja sukunsa Gymnobelideus ainoa laji. Sen uudeksi suomenkieliseksi nimeksi on ehdotettu liitopussiorava.
Leadbeaterinpussiliito-oravalla on isot silmät ja korvat, pitkä pörröinen häntä ja pehmeä turkki. Se on harmaanruskea, selkää pitkin kulekee tummempi raita. Pään ja vartalon yhteispituus on noin 15 cm, häntä on 16-18 cm pitkä.
Lajin luultiin kuolleen sukupuuttoon vuoden 1939 metsäpaloissa, mutta se löydettiin uudelleen 1961.
Juhani Itämies
Henkilöhistoria
Itämies on laatinut ja julkaissut runsaasti kansantajuisia kirjoituksia hyönteisistä ja muista selkärangattomista. Hän on väitellyt filosofian tohtoriksi vuonna 1983 ja on työskennellyt koko uransa Oulun yliopistossa, ensin eläintieteen laitoksessa ja sittemmin eläinmuseossa museonhoitajana, yli-intendenttinä ja intendenttinä.
Itämies tunnetaan julkisuudessa hänen keväisistä hyttyskesää koskevista ennustuksistaan, jotka hän on kuitenkin sanonut jo lopettaneensa kesään 2013. Suomen yliopistotiedottajat ry palkitsi Itämiehen vuonna 2007 tunnustuspalkinnolla aktiivisesta ja yleistajuisesta tieteen tiedottamisesta.
County Sea Horse
Historia
Countyn traktorit perustuivat Fordsonin Super Major -traktoreihin, ja yhtiö kilpaili Fordsonia vastaan hanakasti.
Wendell Castle
Wendell Castle (6. marraskuuta 1932 Emporia, Kansas – 20. tammikuuta 2018 Scottsville, New York ) oli yhdysvaltalainen huonekalumuotoilija ja kuvataiteilija, jota pidetään veistoksellisten taidehuonekalujen uranuurtajana.
County Sea Horse
Historia
County päätti rakentaa Sea Horsen (suomeksi "Merihevonen") mainokseksi omalle yritykselleen. Tämän amfibiotraktorin oli määrä ylittää ajaen Englannin kanaali historian ensimmäisenä traktorina. 5,5 kilometrin tuntinopeudella vedessä ajanut Sea Horse saavutti Englannin rannikon seitsemän tunnin ja viidenkymmenen minuutin jälkeen. Lähtö tapahtui Ranskasta ja matkaa kertyi 51 kilometriä.
Länsi-Lesbos
Länsi-Lesbos ( eli Δήμος Δυτικής Λέσβου, Dímos Dytikís Lésvou) on Kreikan kunta, joka sijaitsee Lesboksen alueyksikössä Pohjois-Egean saarten alueella. Kunnan väkiluku on 28 564 (vuoden 2011 väestönlaskennan perusteella). Kunnan kuntakeskus on Kalloní.
County Sea Horse
Rakenne
Amfibiotraktorin tärkeimpänä uutena ominaisuutena voi pitää kelluntajärjestelmää, joka toimi siten, että neljän kookkaan Goodyear-renkaan sisältämä suuri ilmamäärä kannatti miltei kuuden tonnin painoista traktoria. Valmistaja pelasi varman päälle asentamalla vielä ontelot ja isot kelluntasäiliöt keulaan ja perään. Yritys selitti, että säiliöitä voitiin käyttää painolastina kuivalla maalla työskenneltäessä. Ontelot auttoivat Sea Horsea myös vedessä vakauttamalla liikkumista voimakkaassa aallokossa ja laivojen vanavedessä kuljettaessa.
Länsi-Lesbos
Länsi-Lesboksen kunta käsittää nimensä mukaisesti Lesboksen länsiosan. Sen lisäksi kuntaan kuuluvat seuraavat pienemmät saaret: pohjoisrannikon Ágios Geórgios, etelärannikon Ágios Geórgios, Garmpiás (Kalloní), Kavaloúros (Sedoúsa), Megalonísi, Mikró Nisí, Póchis, Prasológos, Skordonísi, ja Telóni (Megalonísi Gavvathá) sekä Tomaronísian saaret eli Áspri Plakoúda, Asprónisos, Barmpaliás, Mávri Plakoúda, Panagiá ja Tsoukalás.
Wendell Castle
Castle opiskeli kotiosavaltionsa Kansasin yliopistossa, josta hän valmistui muotoilijaksi 1961. Kuusikymmenluvun lopulla hän teki kokeiluja vapaamuotoisilla lujitemuovihuonekaluilla, mutta pääasiassa hänet tunnetaan puisista ”huonekaluveistoksistaan” ja niiden silmää harhauttavista trompe l’œil -muodoista.
County Sea Horse
Rakenne
Liikkuminen tapahtui siipiratasalusten tavoin traktorin massiivisilla renkailla. Tässä tulivat ilmi Sea Horsen ongelmat. Yksi ongelma oli traktorin hidas liikkuminen vedessä (5,5 kilometriä tunnissa). Lisäksi renkaat roiskivat vettä kuljettajan päälle.
Länsi-Lesbos
Länsi-Lesboksen kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Lesboksen kunta jaettiin Kleisthenes I -suunnitelman mukaisesti kahdeksi kunnaksi, joista toinen on Mytilínin kunta.
Kunnan osat
Lesboksen kunta muodostuu seitsemästä kunnallisyksiköstä, jotka olivat vuosina 2011–2019 osa Lesboksen kuntaa ja vastaavat vuoden 2011 Kallikrates-uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):
County Sea Horse
Rakenne
Teknisiin onnistumisiin kuului ehdottomasti se, että traktoria ei tarvinnut muuttaa Countyn valmiista traktorien mallistoista juuri lainkaan. Esimerkiksi traktorin koneistoa ei pyritty suurella vaivalla tekemään vesitiiviiksi, vaan pelkästään kytkinkotelo. Myös Countyn tehtaan traktoreihin käyttämät tavalliset öljytikut vaihdettiin kierteellä varustettuihin vastaaviin. Ohjauslaitteisto toimi samalla periaatteella kuin kuivalla maalla. Seurauksena oli se, että kääntöympyrä oli vedessä huomattavasti suurempi.
Myynti
County Sea Horsea ei myyty yhtään kappaletta.
Jussi Talasniemi
Perhe ja koulutie
Talasniemi syntyi rovasti Erkki Talasniemen ja kansakoulunopettaja Saimi Talasniemen s. Miettinen perheeseen.
Talasniemi pääsi ylioppilaaksi 1956 Mikkelin lyseosta.
Teologiaa Helsingin yliopistossa
Talasniemen opiskelu toi hänelle kolme tutkintoa. Hän suoritti ylemmän teologian kandidaatin tutkinnon 1961, teologian lisensiaatin tutkinnon 1972 ja väitteli teologian tohtoriksi 1975 teoksella Sielun pelastus, Christian Scriverin teologia.
Oma perhe
Talasniemi avioitui 1960 Marja-Liisa Marttilan kanssa. Puoliso, Marja-Liisa Talasniemi, on suorittanut peruskoulunopettajan tutkinnon.
Perheeseen syntyivät Juho 1961 ja Johanna 1964.
Papiksi ja pastoraalitutkinto
Talasniemi vihittiin papiksi 1961 Mikkelissä ja suoritti pastoraalitutkinnon 1966.
Uskonnonopettajana ja sotilaspastorina
Talasniemi toimi Tuusulan yhteiskoulun uskonnonopettajana 1960‒62 sekä Helsingin ilmatorjuntarykmentin sotilaspastorina 1962.
Apulaispappina
Talasniemi oli Tuusulan seurakunnan ylimääräisenä apulaisena 1962. Tapiolan seurakunnassa hän toimi papiston apulaisena 1962‒66 ja virallisena apulaisena 1966‒75.
Kirkkoherrana
Talasniemi toimi Kivenlahden seurakunnan kirkkoherrana 1975‒78 sekä Espoonlahden kirkkoherrana 1979‒2000. Eläkkeelle hän jäi 2000.
Sivutoimia
Herättäjä-Yhdistyksen Espoon paikallisosaston puheenjohtajana Talasniemi oli 1970 ja Helsingin tuomiokapitulin asessorina 1977‒83. Kirkolliskokousedustajana hän toimi 1978‒96 sekä Espoon seurakuntayhtymän yhteisen kirkkoneuvoston puheenjohtajana 1993‒98.
Ansioita, harrastuksia
Talasniemi on saanut Suomen Valkoisen Ruusun kunniamerkin SVR J 1. Sotilasarvoltaan hän on vänrikki.
Talasniemi harrastaa teologian opiskelua ja seurustelua.
Me käymme joulun viettohon (albumi)
Me Käymme Joulun Viettohon on Erkki Junkkarisen joulualbumi, joka julkaistiin vuonna 1977.
Pompeji (täsmennyssivu)
Pompeji tai Pompeii voi tarkoittaa ainakin seuraavia:
Kärkölän kirjasto
Kärkölän kunnankirjasto on Kärkölän keskustaajamassa Järvelässä palveleva yleinen kirjasto. Se toimii erityisesti kirjastorakennuksen ja verkkokirjaston tarjoamien palvelujen kautta.
Kärkölän kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin. Kärkölän kirjaston asiakkaat voivat lainata myös muiden Lastu-kirjastojen aineistoja.
Tapani Karvinen
thumb|Tapani Karvinen Janne Asko Tapani Karvinen (s. heinäkuu 1981) on suomalainen poliitikko. Hän toimi Piraattipuolueen puheenjohtajana vuosina 2014–2016 sekä varapuheenjohtajana vuosina 2016-2018. Karvinen on ammatiltaan datanomi mutta kertoo myös opiskelleensa journalistiikkaa Alkio-opistolla ja medianomiopintoja ammattikorkeakoulussa. Karvinen on kotoisin Heinävedeltä ja asuu Turussa.
Liuskamiinanköynnös
Liuskamiinanköynnös eli miinanköynnös (Ipomoea lobata) on ruohovartinen köynnöskasvi. Se kasvaa luonnonvaraisena Keski- ja Etelä-Amerikassa, mutta sitä kasvatetaan koristekasvina eri puolilla maailmaa. Luontaisilla kasvupaikoillaan se on monivuotinen, mutta koristekasvina yksivuotinen.
Miinanköynnös kasvaa Suomessa 120–180 cm pitkäksi, etelämpänä jopa viisimetriseksi. Sen kukat kasvavat rivissä pitkän kukkavarren yhdellä puolella. Ne ovat nuorena punaiset, mutta muuttuvat vanhemmiten asteittain kermanvärisiksi.
Hebe-säätiö
Hebe-säätiö on suomalainen säätiö, joka perustettiin vuonna 1993 tukemaan Suomen Demokraattista Nuorisoliittoa (SDNL), nykyisiä Vasemmistonuoria. Säätiön nimi viittaa antiikin kreikkalaisten nuoruuden jumalattareen.
Lokakuussa 2009 Helsingin Sanomat nosti esiin Hebe-säätiön tuen Vasemmistonuorille. Lehden mukaan kyseessä ei ollut säätiön säännöissä sille määritelty tehtävä. Sääntöjen mukaan säätiön tehtävänä on tukea ja edistää nuorisotyötä ja nuorisotoimintaa, johon se on katsonut myös poliittisen osallistumisen kuuluvan.
Vuonna 2010 Patentti- ja rekisterihallitus (PRH) antoi Hebe-säätiölle huomautuksen koskien säätiön jakamaa yleisavustusta Vasemmistonuorille. PRH:n mukaan avustuksia ei pidä jakaa yleisavustuksina, vaan osoittaa myös avustuksen käyttötarkoituksen.
Posse cut
Posse cut eli possebiisi on hip hop -kappale, jolla räppää neljä tai useampia rap-artisteja.
Suomalaisia
Adi L Hasla mukana Aito Mäkki, VilleGalle, Tippa-T, Kube, Ruma & Nick-E Maggz: "Hyi - Remix"
Sibelius-opisto
Sibelius-opisto (ent. Hämeenlinnan musiikkiopisto) on musiikkiopisto, joka tarjoaa taiteen perusopetusta musiikissa ja tanssissa Hämeenlinnan, Hattulan ja Janakkalan toimipisteissä. Opistoa hallinnoi Hämeenlinnan musiikinystävät ry.
Historia
Opistossa opetettiin aluksi myös balettia, mutta Ilmi Marttinen perusti vuonna 1952 Hämeenlinnan Liikunta- ja Balettikoulun, johon tanssin opetus siirtyi. Opistoon perustettiin musiikkileikkikoulu vuonna 1976. Ajan myötä toiminta kasvoi ja vuonna 1990 opistossa opiskeli jo 600 lasta, joista 150 leikkikoulussa.
Tanssin opetus siirtyi takaisin musiikkiopistoon, kun Hämeenlinnan Liikunta- ja Balettikoulu liitettiin vuonna 2002 musiikkiopistoon koulun johtaja Ilmi Marttisen ilmoitettua kaupunginhallitukselle toiminnan lopettamisesta.
Opiston Hämeenlinnan-toimipiste muutti vuonna 2008 Punaportilla sijaitsevasta Aartelan talosta Verkatehtaalle.
Sahankylä (Kauhajoki)
Kylässä toimii vuonna 1951 perustettu koulu, jossa on luokat 1–6. Kun naapurikylästä Ikkeläjärveltä vuonna 1999 lakkautettiin koulu, oppilaat siirtyivät sieltä Sahankylän kouluun.
Historia
Sahankylä on varsin nuori kylä, sillä pääosa kylän pelloista on raivattu ja taloista rakennettu sotien jälkeen. Kuitenkin kylässä sijaitsevat Isoluoman ja Hautalan (entinen Hauta-Aho) tilat ovat 1800-luvuilta. Nykyinen Ponsimaan tila (entinen Hautaoja) on vuodelta 1909. Isoluoman talo toimi aikoinaan vuosikymmenten ajat metsätöissä olleiden työmiesten ja rintakyläläisten isäntien majatalona.
Sahankylään perustettiin 1940- ja 1950-lukujen taitteessa Suomen suurin yhtenäinen rintamamiesalue, joka perustui maanhankintalakiin. Kylään saapui raivaajia eri puolilta Suomea, jotka perustivat kylään yhteensä 42 asutustilaa. Sahankylästä muotoutui raivauksen vuoksi säännöllisen muotoinen kokonaisuus suorine linjoineen. 1970- ja 1980-luvuilla Sahankylästä muutti paljon väkeä työn perässä Ruotsiin.
Perimätiedon mukaan Kauhajoen kirkon kello piilotettiin Kauhajoen kapinan aikana Sahankylässä sijaitsevaan Vaunulampeen, eikä ole tiedossa, onko kello yhä lammessa. Venäläiset polttivat Kauhajoen kirkon tapuleineen ja pappilan lopulta 1. syyskuuta 1808.
Francisco de Quevedo
Francisco de Quevedo eli Francisco Gómez de Quevedo y Villegas (1580–1645) oli espanjalainen kirjailija, Cervantesin ohella 1600-luvun Espanjan merkittävimpiä prosaisteja. Hän oli konseptismin keskeisiä edustajia. Hän kirjoitti rakkaus- ja pilkkarunoja, poliittisia ja kirjallisuuskriittisiä teoksia ja myös romaaneja.
Quevedo jäi varhain isättömäksi. Hän opiskeli Alcalá de Henaresin yliopistossa eri aloja. Valmistuttuaan hän meni 1601 Valladolidin hoviin, jossa hän pääsi ylhäisiin piireihin ja siirtyi hovin mukana 1606 Madridiin.
Toimiessaan Osunan herttuan sihteerinä ja ollessaan Filip IV:n hovissa Quevedo joutui poliittisiin selkkauksiin ja joutui useita kertoja vankilaan. Kirjailijana Quevedo on ennen kaikkea satiirikko ja humoristi, mutta samalla hän pyrki olemaan runoilija, filosofi, kriitikko, teologi ja valtiomies. Hänen teoksiaan on säilynyt vain kaksi: Sueños, jossa hän esittää pilkallisia, haaveellisia unikuvia ja joka on käännetty useille kielille, sekä Historia de la vida del buscón (1621), joka on parhaita veijariromaaneja.
Yvonne Gräsbeck
Yvonne Gräsbeckin oopperarooleihin kuuluivat Carmenin Micaëla ja La bohèmen Musetta . Helsingin Kaupunginteatterin ohjelmistossa 1980-luvun lopulla olleessa Kuinka äkäpussi kesytetään -näytelmässä Gräsbeck lauloi ja soitti kitaraa
Gräsbeck osallistui Eurovision laulukilpailujen Suomen karsintaan vuonna 1979 kappaleella ”Hyvästi ystäväin”.
Yvonne Gräsbeckin isä oli säveltäjä Gottfrid Gräsbeck, ja viulisti Manfred Gräsbeck ja pianisti Folke Gräsbeck ovat hänen veljiään.
Oinaansaari
Oinaansaari on kaupunginosa Pietarsaaressa. Asutus on pääosin omakotitaloasutusta. Alueelta löytyy myös kauppa ja huoltoasema. Etäisyys Pietarsaaren keskustaan on 2,6 kilometriä.
Konseptismi
Konseptismi on espanjalainen 1600-luvun kirjallisuuden barokkityyli, jonka keskeisiä edustajia ovat Baltasar Gracián y Morales (1601-1658), Lope de Vega (1562-1635) ja Francisco de Quevedo (1580-1645). Gracián oli oppinut jesuiitta ja esseisti, jonka tunnetuimpia teoksia ovat Agudeza y arte de ingenio (1642), Oráculo manual y Arte de prudéncia (1647, Viisauden käsikirja) ja El criticón (1651-57). Gracian kehotti kirjailijoita viljelemään retorisia lausemuotoja, yllättäviä vastakohtia, metaforia ja sanaleikkejä. Ennen kaikkea hän suosi laajennettua metaforaa (concepto), jossa abstraktia asiaa kuvataan konkreettisen analogian avulla.
Suuntauksen ominaispiirteitä ovat sisällön liiallinen hienostuneisuus ja tarkoituksellinen vaikeaselkoisuus.
Oszkár Molnár
Oszkár Molnár (s. 1. kesäkuuta 1956) on unkarilainen poliitikko. Hän oli aiemmin pienen Edelényn pormestari. Hänet valittiin parlamentiin vuoden 2010 vaaleissa ainoana riippumattomana ehdokkaana.
Molnár vaikutti 1980-luvulta SZDSZ:ssa, kunnes vaihtoi vuonna 1993 Fidesziin.
Hänet erotettiin Fideszin listalta romaneihin ja juutalaiseen suurpääomaan liittyvien kiistanalaisten kommenttien vuoksi. Vuoden 2010 vaalien toiselle kierroksella hän sai Jobbikin tuen. Jobbikin kanssa hän jakaa käsityksen Euroopan unionista ja romaneista, mutta vastustaa tavoitteita neuvotella rajat naapurimaiden kanssa uudelleen.
Peter Grönholm
Kurt Peter Grönholm (s. 14. syyskuuta 1958 Helsinki) on suomalainen miekkailija. Hän osallistui vuoden 1980 kesäolympialaisissa kalpamiekkailun joukkuekilpailuun. Suomen joukkue sijoittui kilpailussa yhdeksänneksi.
Grönholm on myös toiminut sekä kalvan että floretin miekkailutuomarina EM- ja MM-tasolla.
Fykologia
Levät muodostavat laajan heterogeenisen ryhmän pääosin vedessä eläviä kasveja, joiden koko vaihtelee mikroskooppisista eliöistä aina pensas- ja puumaisiin kasveihin. Fykologia tieteenalana on tärkeä ihmiskunnalle, koska leväkasvit ovat tärkeitä ekologian osatekijöitä. Eräät levät, kuten planktonit, ovat elintärkeä osa ravintoketjua. Rannikkoalueilla suurikokoiset leväkasvit ovat tärkeä osa ihmisten ruokavaliota. Leviä käytetään myös teollisesti ja eräät levälajit ovat tärkeitä jodin, agarin, karrageenien, algiinihapon ja kaliumkarbonaattien lähteitä.
Born in the U.S.A. (täsmennyssivu)
Born in the U.S.A. voi tarkoittaa seuraavia:
Aalto-2
Kahden CubeSat-yksikön kokoinen Aalto-2 kuuluu eurooppalaiseen QB50-hankkeeseen, jonka suunnitelmana on laukaista 50 CubeSat-satelliittia matalalle maan kiertoradalle. Satelliitti läpäisi esisuunnittelukatselmuksen (PDR, ) vuoden 2013 toukokuuhun mennessä. Aalto-2 ja 39 muuta nanosatelliittia on tarkoitus viedä Orbital ATK:n Cygnus-kapselin sisällä Atlas V -kantoraketilla Kansainväliselle avaruusasemalle. Satelliitit jaetaan kahteen erään. Ensimmäinen erä lähetetään kiertoradalleen 90 päivää toista erää aiemmin, jotta satelliitiparvi saataisiin mahdollisimman levittäytyneeksi. Parven on tarkoitus tutkia 90–320 kilometrin korkeudella sijaitsevaa alempaa termosfääriä, jonka läpi kulkiessaan satelliitit mittaavat muun muassa yläilmakehän plasman ominaisuuksia ja hiukkasia. Satelliitit ohittavat yleensä nopeasti termosfäärin ja joukkovoiman etu onkin siinä, että satelliittiparvi kerää enemmän ja monipuolisempaa dataa.
Aalto-2:n rakentaminen oli käynnissä maaliskuussa 2015. Satelliitti vapautettiin avaruusasemalta avaruuteen 25. toukokuuta 2017 ja sen signaali havaittiin ensimmäiseksi Japanissa. Satelliitti kuitenkin vikaantui muutaman päivän päästä eikä enää vastannut komentoihin.
Olli Aimola
Olli Aimola (s. 1985 Helsinki) on suomalainen toimittaja ja juontaja. Hän on syntynyt Helsingissä, mutta elänyt suurimman ajan elämästään Espoossa. Hän on tullut tunnetuksi toimittajana ja juontajana useista eri YLE Radio Suomen maakuntaradioista, joista hän on juontanut muun muassa Ylen aikaisessa, Etelä-Karjalan radiossa ja Lahden radiossa.
Aimola työskenteli musiikkipäällikkönä Toivontuottajien Jouluradiossa syksystä 2013 vuoden 2015 alkuun. Tällä hetkellä hän on juontajana YLE Radio Suomen Yöradiossa.
Koulutukseltaan Aimola on medianomi pääaineenaan TV- ja radiotyö. Hän opiskeli Metropolia Ammattikorkeakoulussa.
Aimola on kertonut radiossa, että hän meni naimisiin kesällä 2014.
Ekologinen kompensaatio
Ekologinen kompen­saatio tuo pilaaja maksaa -periaatteen luonnonsuojeluun: luontoa heikentävä taho hyvittää aiheuttamansa heikennyksen. Ekologiset kompensaatiot voivat olla yhteiskunnassa joko vapaaehtoisia tai lakisääteisiä. Ekologisia kompensaatioita voidaan kuvata markkinapohjaiseksi luonnonsuojelukeinoksi. Yritykset tai toimijat, jotka aiheuttavat haittaa muodostavat kysynnän kompensaatioille ja maanomistajat tai muut toimijat, jotka voivat ennallistaa tai suojella luontokohteita ovat tarjoajia ja luontotyypit ovat kaupan kohde.
Ekologiset kompensaatiot eivät ole sama asia kuin päästökompensaatiot, joilla hyvitetään ilmastonmuutosta kiihdyttäviä kasvihuonepäästöjä. Ekologisissa kompensaatioissa haitta ja hyvitys kohdistuvat biodiversitettiin, eli elinympäristöihin ja lajeihin.
No Net Loss (NNL)
No Net Loss (ei nettotappiota- periaate) on yksi ekologisten kompensaatioiden keskeisistä periaatteista. Periaatten mukaisesti kompensaatiot tulee toteuttaa täysmääräisesti, eli kaikki aiheutetut haitat tulee hyvittää. Tämän vuoksi kompensaatioiden suunnittelussa on pyrittävä arvioimaan ja mittaamaan mille elinympäristöille ja lajeille aiheutuu haittaa ja osoittamaan, että suunniteltu kompensaatio korvaa kaikki nämä haitat tai mieluiten enemmän kuin aiheuttamansa haitat. Todellisuudessa haittojen mittaaminen luotettavasti ja aivan tarkasti on mahdotonta, joten ei voida osoittaa, onko hanke saavuttanut no net loss periaatteen mukaisen kompensaation.
Lisäisyys
Lisäisyys (engl. additionality) tarkoittaa sitä, että hyvitys tuottaa ylimääräisiä elinympäristön tilan parannuksia. Toimet jotka olisi tehty jostain toisesta syystä, tai joiden tekemiseen on esimerkiksi lainsäädännöllinen velvoite, eivät tuo lisäisyyttä eivätkä kelpaa hyvitykseksi.
Vastaavuus
Haittaa ja mahdollista hyvitystä arvioitaessa tulisi huomioida näiden kahden ekologinen vastaavuus, eli kun hävitetään tietynlaista elinympäristöä tulisi se korvata vastaavalla luontotyypillä (engl. like-for-like periaate).
Ajoitus
Ihanteellisesti kompensaatio toteutettaisiin ennen haittaa aiheuttavan hankkeen toteutusta. Ympäristön ennallistaminen tapahtuu merkittävällä aikaviiveellä, jopa useiden kymmenien tai satojen vuosien kuluttua. Kompensaation vaatiminen ennen hankkeen toteutusta voisi mahdollistaa ennallistumisen todentamisen ennen pilaavaa toimintaa. Käytännössä kompensaatiot voidaan toteuttaa myös hankkeen käynnistymisen ja valmistumisen jälkeen.
Ekologiset kompensaatiot Suomessa
Ekologiset kompensaatiot eivät ole lakisääteisiä Suomessa, mutta kompensoiminen on mahdollista Suomen nykylainsäädännön puitteissa. Tähän mennessä kompensaatioita on käytetty suojeltujen luonnonarvojen kompensoimiseen, ja lieventäviä ja korvaavia toimenpiteitä poikkeuslupatilanteissa.
Suomen hallitusohjelmaan 2019 on kirjattu tavoite: "'Pilotoidaan ekologisen kompensaation käyttöä esimerkiksi isoissa infrastruktuurihankkeissa ja arvioidaan saatujen kokemusten perusteella lainsäädännön uudistustarpeita. Ekologisella kompensaatiolla tarkoitetaan periaatetta, jonka mukaan luonnon monimuotoisuutta vaurioittavan toiminnan haittoja hyvitetään parantamalla heikentyneitä elinympäristöjä ja luomalla uusia toisaalla kuitenkin niin, että kompensaatio on viimesijainen vaihtoehto luontohaittojen vähentämisen jälkeen. Ennen kompensaatiomahdollisuuden käyttöä tulee kuitenkin minimoida alkuperäisen hankkeen ympäristöhaitat'"Suomessa on käynnissä joitain pilotointihankkeita, mutta varsinaisia kompensaatioiden periaatteita noudattavia hankkeita ei ole toistaiseksi toteutettu. Yritykset jotka tarvitsevat toiminnallensa ympäristöluvan, kuten yritykset joiden toiminta muuttaa maankäyttöä, ovat osoittaneet kiinnostusta ekologisa kompensaatioita kohtaan.
Ekologisten kompensaatiot on otettu huomioon myös Suomen luonnosuojelulain uudistamisessa. Kaikki luontotyypit eivät sovellu ekologisiin kompensaatioihin, sillä on todettu, että niihin kohdistuvia heikennyksiä on mahdotonta tai erittäin haastava hyvittää onnistuneesti. Suomessa on tehty laaja selvitys siitä minkälaiset luontotyypit voitaisiin ottaa kompensaatioiden piiriin ja yleisesti on todettu, että kaikkein uhanalaisimmat lajit ja elinympäristöt tulisi jättää kompensaatiomenettelyn ulkopuolelle.
Ekologisten kompensaatioiden kritiikki
Ekologisiin kompensaatioihin kohdistuva kritiikki liittyy usein ennallistamisen epävarmuuteen.
Toinen kompensaatioihin kohdistuva kritiikki on usein markkinapohjaisten suojelukeinojen kohtaama arvostelu luonnon kaupallistamisesta. Toisaalta voidaan argumentoida, että kyse ei ole markkinapohjaisesta välineestä sillä vaihdannan kohde ilmaistaan luontotyyppeinä eikä rahallisessa arvossa.
Lothian
thumb|Lothianin sijainti Skotlannin kartalla. Lothian (, muinaisgaeliksi Labhdaidh) on historiallinen alue Skotlannissa, Firth of Forthin ja Lammermuir Hillsin välissä. Nykyään se on jaettu Länsi-Lothianin, Edinburghin, Midlothianin ja Itä-Lothianin hallinto­alueisiin.
Lothianin suurin kaupunki on Skotlannin pääkaupunki Edinburgh. Muita merkittäviä kaupunkeja ovat Livingston, Bathgate, Linlithgow, South Queensferry, Haddington, Tranent, North Berwick, Musselburgh, Dalkeith, Bonnyrigg ja Dunbar.
Historiallisesti Lothianiin on aikoinaan luettu kuuluvaksi myös sen ja Englannin välissä sijaitseva Scottish Bordersin alue. Lothian oli 600-luvulta lähtien osa anglilaista Berniciaa, joka myöhemmin jonkin aikaa muodosti Northumbrian pohjoisosan, mutta anglien ote Lothianista heikkeni nopeasti heidän hävittyä Dun Nechtainin taistelun piktejä vastaan. Lothianin ja muun Northumbrian väliset erot kuvastuvat siinäkin, että alue säilytti alku­peräisen kelttiläisen nimensä, jota englanti­laisetkin kronikoitsijat käyttävät. Vuonna 1018 Lothian liitettiin Skotlannin kuningas­kuntaan.
Nimen alkuperä
Lothianin nimi johtuu todennäköisesti kelttiläisestä nimestä *Luguduniana (nykykymriksi Lleuddiniawn), joka merkitsee ’Lugh-jumalan linnoituksen maata’. Nimi esiintyy ensimmäisen kerran varhaisessa kymrin­kielisessä kirjallisuudessa, kuten runossa Y Gododdin. Suositun legendan mukaan nimi johtuisi kuningas Lothista, joka mainitaan Lothianin kuninkaana Arthurin tarinoissa.
Lothian keskiajalla
Anglit levittäytyivät varhain Lothianiin, josta tuli osa nykyisen Northumberlandin pohjois­osiin saakka ulottuvaa Bernician kuningas­kuntaa. Monet paikannimet Lothianissa ja Scottish Bordersin alueella osoittavat, että englannin kieli vakiintui seudulle jo 500-luvulta lähtien. Bernicia yhdistyi myöhemmin Deiran kanssa Northumbrian kuningas­kunnaksi. Lothianin historia tältä aika­kaudelta tunnetaan kuitenkin huonosti.
Sen jälkeen kun viikingit asettuivat nykyiseen Yorkshireen, Northumbria jakautui käytännössä kahtia. On epävarmaa, missä määrin viikinkien vaikutusvalta ulottui Tees-joen pohjois­puolelle. Bernicia pysyi erillisenä alueena, jolla toisinaan mainitaan olleen kuningas, toisinaan kreivi. Bernician erotti muista saman­aikaisista englanti­laisista alueista yhteys muihin nykyisen Skotlannin alueella sijainneisiin kristittyihin kuningas­kuntiin, eikä sillä juuri ollut yhteyksiä eteläisempiin, viikinkien hallinnassa olleisiin alueisiin.
Skotlannin kuninkaan Kenneth II:n vaatimuksesta Englannin kuningas Edgar tunnusti vuonna 975 Skotlannin oikeuden Lothianiin. Lopullisesti alue tuli kuitenkin osaksi Skotlantia vasta, kun kuningas Malcolm II valloitti sen Carhamin taistelussa vuonna 1018. Suunnilleen nykyiselleen Englannin ja Skotlannin raja vahvistettiin vuonna 1092.
Vilhelm Valloittaja miehitti Lothianin ja ylitti Forthjoen, mutta ei liittänyt sitä takaisin Englantiin. Näihin aikoihin Lothian mainitaan Anglo­saksien kronikassa nimellä Loðen tai Loþen. Vielä vuonna 1091 Anglosaksisessa kronikassa mainitaan Skotlannin kuningas Malcolm III:n ”poistuneen armeijoineen Skot­lannista Lothianiin”, ja kuningas David I:n aikana Lothianin asukkaita sanottiin hänen ”englantilaisiksi” alamaisikseen.
Huntingdonin Henry mainitsee Tweedjoen olleen Lothianin eteläisenä rajana kertoessaan eräästä kokouksesta tämän joen varrella Roxburghissa.
Nimi Laudonia esiintyy piispa Leslien Skotlannin kartassa vuodelta 1578, ja John Bleaun kartassa vuodelta 1654 nimi esiintyy muodossa Louthiana.
Lothianin seutuhallitus (1975–1996)
Skotlannin paikallis­hallinto­laki vuodelta 1973 lakkautti Skot­lannin kreivi­kunnat hallinnollisina yksikköinä ja perusti niiden tilalle seudut ja piiri­kunnat. Lothianin seutu­hallitus aloitti toimintansa toukokuussa 1975. Sen alue jaettiin neljään piiri­kuntaan: Itä-, Keski- ja Länsi-Lothianiin sekä Edinburghin kaupunki­piiri­kuntaan. Itä-Lothianin rajat olivat suunnilleen samat kuin aikaisemman samannimisen kreivikunnan, mutta Länsi-Lothianin ja Mid­lothianin alueista suuri osa liitettiin Edinburghin kaupunkipiirikuntaan. Muun muassa Queensferryn ja Currien kaupungit, jotka olivat aikaisemmin kuuluneet Mid­lothianiin ja Länsi-Lothianiin, liitettiin nyt hallinnollisesti Edinburghiin, vaikka sijaitsivatkin maan­tieteellisesti erillään pääkaupungista.
Seutuhallituksen vastuulla olivat koulutus, sosiaalitoimi, vesi- ja jätevesi­huolto ja liikenne, mukaan luettuna Edinburghin sisäinen linja-auto­liikenne. Seutuhallitus järjesti myös luento­sarjan, joka tunnetaan nimellä Lothian Lectures. Myös Mihail Gorbatšov piti sen yhteydessä luentoja.
Kaksitasoinen paikallis­hallinto poistettiin Skot­lannin vuoden 1994 paikallis­hallinto­lailla, jolloin myös Lothianin seutu­hallitus lakkautettiin, ja sen tilalle tuli yksi­tasoinen paikallis­hallinto. Seudun nykyiset hallinto­alueet vastaavat Lothianin aikaisempia piiri­kuntia. Lothianin seutu­hallituksen viimeinen puheen­johtaja oli Eric Milligan, joka myöhemmin toimi Edinburghin pormestarina (Lord Provost).
Alueella puhutut kielet
Roomalais­ajan jälkeen Lothianissa oli valta­kielenä britannisiin kieliin kuulunut kumbri, joka oli läheistä sukua kymrille. Walesilaiset ovat perinteisesti pitäneet Lothiania osasta "Vanhaa Pohjoista" (Hen Ogledd). Kumbrin kielestä on jäljellä joukko paikannimiä kuten Lothian, Tranent, Linlithgow ja Penicuik.
Haavateippi
thumb|Suomalaisissa apteekeissa yleisesti myytyä, 3M-yhtiön Micropore-haavateippiä. thumb|Albupore-merkkistä haavateippiä (ulkomainen tuote) thumb|left|Teippi kirurgiseen paperiin Haavateippi, kiinnelaastari tai ihoteippi on teippiä, jota käytetään sidosten tai taitosten kiinnittämiseen haavojen päälle. Pienen haavan tai nirhauman kohdalla se voi korvata laastarin. Teippiä käytetään sekä ensihoidossa että osana leikkaushaavojen jälkihoitoa. Se kiinnittyy ihoon liimapinnan avulla. Käytetty liima on tyypillisesti hypoallergeeninen aine, joka on suunniteltu niin, että teippi on hellävaraisesti irrotettavissa ihoa tai haavaa vahingoittamatta. Haavateippiä on usein ensiapulaukuissa. Sitä on tyypillisesti saatavana ainakin valkoisena tai ihonvärisenä.
Lothian
Alueella puhutut kielet
Vaikka Lothian on yksi niistä harvoista Skotlannin alueista, joilla gaeli ei ole koskaan ollut valta­kielenä, alueella on myös paikannimiä, joiden on katsottu viittaavan siihen, että joukko gaelin­kielisiä aatelisia on asunut alueella noin 150–200 vuoden ajan ja omistanut siellä maata. Tällaisia paikannimiä ovat esimerkiksi Dalry, Currie, Balerno ja Cockenzie.
Vähitellen monet syyt johtivat siihen, että Northumbriassa puhuttu keski­englannin murre, josta käytetään nimitystä "Inglis", syrjäytti gaelin ja kumbrin kielet kaikkialla Skotlannin alamailla, myös Lothianissa, ja sitä alettiin nimittää skotin kieleksi. Aikaisemmin skotin kieleksi oli kuitenkin sanottu gaelia, josta englannin puhujat myöhemmin käyttivät nimitystä "Erse", joka tarkoitti irlantilaista ja jota nykyään pidetään halventavana. Lothianin nykyisiä murteita pidetään toisinaan osana keskiskottia.
Haavateippi
Haavateippi on hengittävää kuitumateriaalia, eli se päästää ilman kosketuksiin haavan kanssa. Tämä auttaa paranemisessa. Joskus teippiin on lisätty sinkkioksidia, joka toimii antibakteerisena aineena ehkäisten infektioita. Teipit, jotka on tehty mikrohuokoisesta materiaalista (reiät alle 2 nm), kuten 3M yhtiön Micropore (aikaisemmin Transpore), ovat yleisiä.
Haavateipin nimi tulee siitä, että sitä voidaan laittaa sellaisenaan suoraan haavan päälle. Jotkut toiset lääketieteelliset teipit, kuten Leukoplast, on tarkoitettu pelkästään sellaisiin kiinnityksiin, joissa ne eivät ole suoraan kosketuksessa haavaan.
Hudson Bayn rautatieasema
Hudson Bayn rautatieasema on rautatieliikennepaikka Hudson Bayn kaupungissa, Saskatchewanissa, Kanadassa. Seisake sijaitsee kaupungin eteläpuolella. Rautatielinjaus Winnipegistä Hudson Bayhin valmistui vuonna 1908. Asemalla pysähtyy tarvittaessa VIA Railin, Winnipegin ja Churchillin välillä kulkeva Hudson Bay -juna.
Boonoonoonoos
Boonoonoonoos on Boney M. -yhtyeen syyskuussa 1981 julkaistu viides studioalbumi. Albumin tunnetuimpia kappaleita ovat singlejulkaisut ”We Kill the World (Don't Kill the World)” ja ”Malaika”. Lontoon filharmoninen orkesteri soittaa kappaleessa ”Ride to Agadir”.